钦定古今图书集成/明伦汇编/闺媛典/第108卷 > 皇清十四 > 李有林妻仝氏
## 钦定古今图书集成/明伦汇编/闺媛典/第108卷 > 皇清十四 > 李有林妻仝氏

按《曹州志》：“仝氏，李有林妻。年及笄归李有贤声。年二十一，林病亡，氏誓与同死，投缳者数，家人防护弗果。孀居三载，服阕，缟素不变，归宁母家三月。及反，展谒姑姒，气色和豫。夜阑出藏毒吞之。次早彊起，言笑操作如平时。徐出奁中物，分贻小姑，顷之呕吐。家人骇问，祇云偶病，终不言服毒事。抵夕气绝，时年二十四。” 康熙十一年，阖学公举，州守表其门。